यमुनानगर में सड़क हादसे में 11 छात्रों की मौत  
कॉलेज बस की छछरौली-पोंटा साहिब मार्ग पर एक ट्रक के साथ टक्कर हो जाने से बस में सवार 11 छात्रों की मौत हो गई और 24 अन्य घायल हो गए।
एक कॉलेज बस की यमुनानगर से 10 किलोमीटर दूर छछरौली-पोंटा साहिब मार्ग पर एक ट्रक के साथ टक्कर हो जाने से बस में सवार कम से कम 11 छात्रों की मौत हो गई और 24 अन्य घायल हो गए।  दुर्घटना के वक्त श्री राम इंस्टीट्यूट ऑफ इंजीनियरिंग की बस इंस्टीट्यूट की ओर जा रही थी। पुलिस ने बताया कि इस हादसे में घायलों को यमुनानगर ट्रॉमा सेंटर और अन्य निजी अस्पतालों में भर्ती करा दिया गया है। पुलिस ने ट्रक के फरार चालक के खिलाफ मामला दर्ज कर लिया है।